Jeg pleide å være dårlig på å tjene penger.
Tidligere var jeg økonomisk planlegger,
jobben min var å hjelpe folk å forvalte formuen sin.
Men lønna mi var så lav at jeg begynte å sykle til jobb for
å spare penger på bensin,
og jeg anla en hage for å spare penger på mat.
Nå driver jeg et regnskapsfirma
for kreative yrker.
[TED: Måten vi jobber på]
[Gjort mulig ved hjelp av Dropbox]
Det er nok rart å høre en tidligere økonom si dette,
men jeg er ingen fan av kapitalisme.
Nesten alle jeg jobber med og kjenner er kunstnere, meg inkludert.
Så jeg vet, at måten systemet er laget på,
gjør at frilansere og kunstnere ofte er svært underbetalte.
De føler ofte at fokus på penger vil ødelegge kreativiteten deres,
eller så tror de at de ikke er gode på å tjene penger.
Men sannheten er, vi kan være gode til det,
og faktisk, må vi være det,
fordi friheten vår er på spill:
vår frihet til å lage, til å påvirke
og til å bruke makten penger gir
til å endre utnyttelsen som gjør at kunstnere er blakke til å begynne med.
Jeg sliter ikke lenger
og jeg har lært mye av å være økonomisk planlegger,
og jeg ville bare dele denne kunnskapen.
Dette har jeg lært og gjort.
En: Hva du gjør når det kommer til det du tilbyr,
må du kunne klare å svare på dette spørsmålet:
Hvorfor skulle noen ansette deg?
Kan du ikke svare på dette, kan ikke mulige kunder
det heller, og du kan ikke ta mer for det som gjør jobben din spesiell.
Pris blir det avgjørende og budgivningen blir til et løp til bunnen.
Det som skiller deg ut kan bli det du gjør, hvorfor og hvordan du gjør det:
En strykekvartett som arrangerer og spiller hip-hop medleyer
eller en bedrift som har en unik måte å markedsføre teknologi til babyboomere på
eller en rekvisitør og
scenograf som er kjent for å lage vakre pappmasjéminiatyrer.
To: hvem du gjør det for.
Finn ut hva som gjør at du skiller deg ut,
og se for deg selv foran din ideelle kunde.
For at dette skal være effektivt, må du avgrense fokuset ditt.
Uten fokus prøver du å være alt for alle
og du ender opp med å være ingenting for ingen.
Bruk et språk som passer til målgruppa di.
Lag reklamemateriell eller en portefølje som tiltrekker dem.
Vær tilstede på både virkelige og virtuelle steder der de er.
For eksempel hvis du driver med film
og vil jobbe med firmaer med et sosialt engasjement
som gir rent vann til steder hvor det er lite,
lag en film som viser hvor effektiv en film kan være for å få folk til å handle.
Tre: når du skal snakke om penger, forstå den virkelige verdien av det du skaper.
Du blir ikke bare kompensert for den tiden du jobber med et prosjekt.
Du blir kompensert for alt du har lært
og alt du har gjort i løpet av årene
som gjør at du er god på det du gjør.
Still deg selv spørsmål som:
Hvordan påvirker tjenester dine kundens fortjeneste?
Hvordan kan ditt bidrag gjøre at de kan kutte kostnader?
Hvor mye penger kan kunden din tjene
ut fra et produkt du hjalp dem å lage?
For eksempel hvis du er en frilanser som hjelper YouTubere
å utvikle produkter som som T-skjorter og capser,
nevn hvor mye penger du har hjulpet kundene dine med å tjene.
Eller hvis du har laget et treningsprogram for mangfold og inkludering
for bedrifter,
fortell hvor mye tid og penger firmaet sparer ved å kjøpe produktet ditt
i stedet for å utvikle sitt eget.
Fire: vær sikker at prisen din inkluderer avgifter, faste utgifter og profitten din.
Når du er en frilanser er du din egen bedrift,
så du er ansvarlig for markedsføring,
regnskapsføring, skatt, forsikring,
faste utgifter og profitt.
Hvis du setter for lav pris,
har du allerede forhandlet mot deg selv.
Og hvis en potensiell kunde nøler på grunn av prisen din,
ikke be om unnskyldning.
Bare si at du driver en bedrift og
at du ikke har råd til å ta mindre betalt.
Å fokusere på penger ødelegger
ikke kreativiteten din, det kan faktisk forsterke den
ved å gi deg valgfrihet.
Fordi når du tjener nok på arbeidet med kunder som setter pris på jobben du gjør,
må du ikke kompromisse ved å jobbe med kunder som ikke gjør det.